**โครงการแหล่งเรียนรู้ตามหลักปรัชญาของเศรษฐกิจพอเพียง  
โรงเรียนแก่นเท่าพัฒนศึกษา**

**๑. หลักการและเหตุผล**

                 ปรัชญาของเศรษฐกิจพอเพียงเป็นปรัชญาที่ชี้แนวทางดำรงชีวิตและปฏิบัติของประชาชนในทุกระดับตั้งแต่ระดับครอบครัว ระดับชุมชนจนถึงระดับรัฐทั้งในการพัฒนา และการบริหารประเทศให้ดำเนินไปในทางสายกลางซึ่งเปรียบเสมือนแสงเทียนที่ส่องสว่างให้เห็นทางที่ก้าวเดินต่อไปที่เน้นการเจริญเติมโตที่ค่อย ๆเกิดขึ้นตามศักยภาพที่มีอยู่อย่างมีเหตุมีผลเป็นขั้นเป็นตอนด้วยความมั่นคงและเตรียมพร้อมด้วยความไม่ประมาท ในการรับมือกับวิกฤตต่าง ๆ

หลักเศรษฐกิจพอเพียงตามแนวพระราชดำริพระบาทสมเด็จพระเจ้าอยู่หัวภูมิพลอดุลยเดช  มีความสำคัญต่อประเทศชาติ  และพสกนิกรชาวไทยทุกระดับ ตั้งแต่ระดับครอบครัว ระดับชุมชน จนถึงระดับรัฐ ทั้งในการพัฒนาและบริหารประเทศให้ดำเนินไปในทางสายกลางโดยเฉพาะ   การพัฒนาเศรษฐกิจ เพื่อให้ก้าวทันต่อโลกยุคโลกาภิวัตน์พร้อมต่อการรองรับการเปลี่ยนแปลงอย่างรวดเร็วและกว้างขวาง ทั้งด้านวัตถุ  สังคม  สิ่งแวดล้อม  และวัฒนธรรมจากโลกภายนอกได้เป็นอย่างดีอีกทั้งกระทรวงศึกษาธิการได้กำหนดนโยบายขับเคลื่อนปรัชญาเศรษฐกิจพอเพียงสู่สถานศึกษาในทุกระดับเพื่อให้ผู้บริหารสถานศึกษา  ครู  บุคลากรทางการศึกษาและนักเรียนนักศึกษามีความรู้ความเข้าใจหลักปรัชญาของเศรษฐกิจพอเพียง  มาบูรณาการในการจัดการจัดการเรียนการสอน  ตลอดจนประยุกต์ใช้ในชีวิตประจำวัน  ก่อให้เกิดความตระหนักและฝังรากลึกภายในตนเอง  และผู้อื่นอย่างยั่งยืน โรงเรียนบ้านวังโพนได้ตระหนักในความสำคัญและเห็นคุณค่าของหลักเศรษฐกิจพอเพียง  ต้องการปลูกฝังให้นักเรียน  เยาวชน  หรือ ประชาชนทั่วไป ได้ทดลองปฏิบัติจริงตามปรัชญาเศรษฐกิจพอเพียง  จึงได้จัดทำโครงการแหล่งเรียนรู้ตามปรัชญาเศรษฐกิจพอเพียงขึ้นเพื่อพัฒนาคุณภาพชีวิตนักเรียน โดยนักเรียนจะได้ศึกษา  เรียนรู้  ฝึกปฏิบัติจริงภายในแหล่งเรียนรู้  และสามารถนำประสบการณ์ไปใช้ในชีวิตประจำวันของตนเองได้  และยังเป็นแหล่งการเรียนรู้เศรษฐกิจพอเพียงให้กับนักเรียนโรงเรียนอื่นๆ เยาวชนและประชาชนทั่วไปที่สนใจอย่างมีประสิทธิภาพต่อไปด้วย

               โรงเรียนแก่นเท่าพัฒนศึกษาได้ตระหนักถึงความสำคัญและถือเป็นภารกิจหลักในการน้อมนำหลักปรัชญาเศรษฐกิจพอเพียงมาประยุกต์ใช้ในการจัดการเรียนการสอน สร้างแหล่งเรียนรู้ที่ดีมีประโยชน์ เพื่อพัฒนาผู้เรียนให้มีความรู้ความเข้าใจและมีทักษะพื้นฐานในการดำเนินชีวิตตามแนวปรัชญาเศรษฐกิจพอเพียง

**๒. วัตถุประสงค์ของโครงการ**

                ๑. เพื่อพัฒนาผู้เรียนให้มีความรู้ ทักษะและดำเนินชีวิตตามแนวปรัชญาเศรษฐกิจพอเพียง

                ๒. เพื่อให้ผู้เรียนมีความรู้และทักษะพื้นฐานในการดำรงชีวิตตามแนวปรัชญาเศรษฐกิจพอเพียง

                ๓. เพื่อให้ผู้เรียนมีความรู้ความเข้าใจและตระหนักในความสำคัญของการดำเนินชีวิตตามแนวปรัชญาเศรษฐกิจพอเพียง

                ๔. เพื่อให้นักเรียนเกิดความภาคภูมิใจในความเป็นไทย เห็นคุณค่าในภูมิ ปัญญาไทยนิยมไทยรักบ้านเมือง ดำรงซึ่งความเป็นไทย

**๓. เป้าหมายของโครงการ**

**๓.๑เป้าหมายเชิงปริมาณ**  
 ๑. พัฒนาผู้เรียนให้มีความรู้ในการดำเนินชีวิตตามแนวปรัชญาเศรษฐกิจพอเพียงร้อยละ ๘๕  
                ๒. ผู้เรียนมีทักษะพื้นฐานในการดำรงชีวิตตามแนวเศรษฐกิจพอเพียงร้อยละ ๘๗  
                ๓. ผู้เรียนมีความรู้ ความเข้าใจและตระหนักในความสำคัญของการดำเนินชีวิตตามแนวปรัชญาเศรษฐกิจพอเพียงร้อยละ๘๐  
                ๔. นักเรียนเกิดความภาคภูมิใจในความเป็นไทย เห็นคุณค่าในภูมิปัญญาไทย นิยมไทย รักบ้านเมือง ดำรงไว้ซึ่งความเป็นไทยร้อยละ ๘๐

**3.2. เป้าหมายเชิงคุณภาพ**

                ผู้เรียนมีความรู้ ความเข้าใจและมีทักษะพื้นฐานในการดำเนินชีวิตตามแนวปรัชญาเศรษฐกิจพอเพียง มีความรักภูมิใจในภูมิปัญญาไทยตระหนักถึงความสำคัญในการดำเนินชีวิตตามแนวเศรษฐกิจพอเพียงเป็นแหล่งการเรียนรู้ ฝึกปฏิบัติจริง  เรื่องเศรษฐกิจพอเพียง ตามแนวพระราชดำริ

**4. วิธีดำเนินการ**

|  |  |  |  |  |
| --- | --- | --- | --- | --- |
| ที่ | การดำเนินการ | ระยะเวลาดำเนินงาน | งบประมาณ | ผู้รับผิดชอบ |
| ๑ | ประชุมเสนออนุมัติโครงการ | ก.ค. 60 |  | ผอ.ภานุวัฒน์ สิงห์หาญ |
| ๒ | กิจกรรมการเลี้ยงกบ | ก.ย. 60 |  | คณะครู-นักเรียน |
| ๓ | กิจกรรมการเลี้ยงปลา | ก.ย. 60 |  | คณะครู-นักเรียน |
| ๔ | การประเมินโครงการ | 8 ต.ค. 60 |  | นายสมผล ราชโพธิ์ศรี |
| ๕ | การสรุปผล - การรายงาน | 10 ต.ค. 60 |  | นายสมผล ราชโพธิ์ศรี |

**๕. ระยะเวลาในการดำเนินการ  
 ๑ กรกฎาคม ๒๕60 – ๓๐ กันยายน ๒๕60**

**๖. สถานที่ดำเนินการ**  
 โรงเรียนแก่นเท่าพัฒนศึกษา หมู่ที่ ๕ ต.ป่ามะนาว อ.บ้านฝาง จ.ขอนแก่น

**๗. ผู้รับผิดชอบโครงการ**

นายสมผล ราชโพธิ์ศรีและคณะครูโรงเรียนแก่นเท่าพัฒนศึกษา หมู่ที่ ๕ ต.ป่ามะนาว อ.บ้านฝาง จ.ขอนแก่นรหัสไปรษณีย์ 40270

**๘. งบประมาณ**

๘.๑ขอรับเงินอุดหนุนจาก เทศบาลตำบลป่ามะนาวจำนวนเงิน ๒๐,๐๐๐บาท (สองหมื่นบาทถ้วน) รายละเอียดประมาณการค่าใช้จ่ายปรากฏตามเอกสารแนบท้าย  
 ๘.๒งบประมาณในส่วนของตนเองร่วมสมทบ จำนวน 3,000 บาท (สามพันบาทถ้วน)  
 (เฉพาะองค์กรปกครองส่วนท้องถิ่น และส่วนราชการ ยกเว้นเงินอุดหนุนที่องค์กรปกครองส่วนท้องถิ่นได้รับไว้เป็นการเฉพาะตามกฎหมายซึ่งต้องตั้งงบประมาณอุดหนุนให้หน่วยงานที่ขอรับเงินอุดหนุนตามระเบียบกระทรวงมหาดไทยว่าด้วยเงินอุดหนุนขององค์กรปกครองส่วนท้องถิ่น พ.ศ. ๒๕๕๙ ข้อ ๗

๙. ประโยชน์ที่คาดว่าจะได้รับจากโครงการนี้

                ๑. ผู้เรียนมีความรู้ ทักษะและดำเนินชีวิตตามแนวปรัชญาเศรษฐกิจพอเพียง

                ๒. ผู้เรียนมีความรู้และทักษะพื้นฐานในการดำรงชีวิตตามแนวปรัชญาเศรษฐกิจพอเพียง

                ๓. ผู้เรียนมีความรู้ความเข้าใจและตระหนักในความสำคัญของการดำเนินชีวิตตามแนวปรัชญาเศรษฐกิจพอเพียง

                ๔. โรงเรียนมีแหล่งเรียนรู้ที่เป็นประโยชน์ต่อการศึกษาเล่าเรียนของนักเรียนทุกระดับชั้น ภายในโรงเรียนอย่างบูรณาการในทุกๆกลุ่มสาระการเรียนรู้

**คำนำ**

การดำรงชีวิตในปัจจุบันอยู่ในภาวะเร่งรีบต้องแข่งขันกับเวลาที่รีบเร่ง วิ่งตามระบบทุนนิยม ทำให้เราขาดความสุข ขาดความอบอุ่นจากครอบครัวมิเหมือนดังเช่นแต่ก่อนมาในอดีตเพียงชั่วระยะเวลา 50 ปีย้อนหลังนับจากปัจจุบัน ก่อให้เกิดความเห็นแก่ตัวส่วนตนและพวกพ้องมากขึ้นโดยที่เราเองก็ไม่รู้ตัว ทำให้ลืมวิถีชีวิตที่เรียบง่ายไม่ฟุ้งเฟ้อตามแบบจารีตประเพณีของบรรพบุรุษ ทั้งที่เป้าหมายของชีวิตคนเราแท้จริงนั้นคือความสงบสุข การมีชีวิตที่เรียบง่ายและเป็นธรรมดา ที่ไม่มีภาระหนี้สิน หรือแบกรับภาระจนเกินไปนั่นเอง การน้อมนำแนวทางตามพระราชดำริเกษตรทฤษฎีใหม่ในชื่อว่า ปรัชญาของเศรษฐกิจพอเพียงคือรูปแบบการดำรงชีวิตด้วยหลักการสร้างภูมิคุ้มกันที่ดีแก่ตัวเราแม้ในยามยากและยามยิ้ม การรู้จักพอประมาณในสิ่งที่ตนเองมีและความมีเหตุมีผลในการทำกิจต่างๆจะทำให้งานสำเร็จโดยไม่เบียดเบียนใครและมีความยั่งยืน เพราะอยู่บนพื้นฐานขององค์ความรู้ควบคู่คุณธรรม ที่องค์พระบาทสมเด็จพระปรมิทรมหาภูมิพลอดุลยเดช รัชกาลที่ ๙ ทรงดำริคิดค้นจนเป็นที่ประจักษ์ยอมรับอย่างยิ่งยวดจากประชาชนคนไทยและในสากลว่าเป็นทฤษฏีองค์ความรู้ที่ทำให้มวลมนุษย์เราอยู่ได้แม้ทุกยามทุกสภาวะ สถานการณ์

ด้วยเหตุผลดังกล่าว โรงเรียนในฐานะที่เป็นแหล่งให้ศิลปวิทยาแก่เยาวชนและอนุชนคนรุ่นต่อไป ได้ตระหนักถึงความสำคัญในการพัฒนาทรัพยากรมนุษย์ บุคคลให้เป็นผู้ที่คุณภาพและคุณธรรมหยัดยืนอยู่ในสังคมได้ทุกสภาวการณ์และสร้างความเจริญก้าวหน้าบนพื้นฐานธรรมาภิบาล เป็นต้นกล้าที่สำคัญของประเทศชาติ โรงเรียนแก่นเท่าพัฒนศึกษาจึงได้ร่วมกันพิจารณากิจกรรมและน้อมนำโครงการเศรษฐกิจพอเพียงมาใช้ในหลักสูตรการจัดการเรียนรู้ที่เน้นผู้เรียนเป็นสำคัญ ตามเจตนารมณ์แห่งพระราชบัญญัติการศึกษาแห่งชาติ

ในการนี้ทางโรงเรียนขอขอบพระคุณเทศบาลป่ามะนาวที่ได้อนุเคราะห์งบประมาณสนุบสนุนกิจกรรมเศรษฐกิจพอเพียงของสถานศึกษา มา ณ โอกาสนี้

ขอขอบพระคุณ

โรงเรียนแก่นเท่าพัฒนศึกษา

วันที่ 21 กรกฎาคม พ.ศ. 2560

**สารบัญ**

เรื่อง หน้า

1. ความเป็นมาและกำเนิดโครงการ 1

2. บักทึกข้อตกลงการขอรับเงินอุดหนุน 2

3. แบบสรุปรายงานผลการดำเนินงานตามโครงการ 3

4. การดำเนินการตามแผนงานที่กำหนด 4

ดำเนินการขุดบ่อเพื่อเลี้ยงกบ จำนวน 500 ตัว มีทั้งพื้นที่ บกและพื้นที่ น้ำ





ทำบ่อล้อมรอบผ้าดาง ปูพื้นด้วยพลาสติกดำ ใช้ปูนขาวโรยฆ่าเชื้อ



ศึกษารูปแบบการเลี้ยงจากผู้เชี่ยวชาญ



แลกเปลี่ยนเรียนรู้กับปราชญน์ในท้องถิ่น



ทดลองบ่แบบพลาสติก ติดปัญหา กบขาไม่แข็งแรง และตายบ่อย



ใช้ธรรมชาติให้เหมาะกับสิ่งแวดล้อมของเขา



พันธุ์ปลาพร้อมแล้วครับ



ปล่อยลงกระชังที่เตรียมการไว้





สถานที่ดำเนินกิจกรรม จะนำสมุนไพรและอื่นๆมาที่นี่



บ่อเลี้ยงกบ



บ่อปลาดุก ปลานิลหมัน



พร้อมจะเรียนรู้แล้วครับ



ศึกษาพฤติกรรมและการเพาะเลี้ยงอย่างถูกวิธี



เด็กๆได้ศึกษาวงจรชีวิตของกบและปลา อย่างบูรณาการในทุกๆกลุ่มสาระการเรียนรู้

**รายงานโครงการเศรษฐกิจพอเพียง ในสถานศึกษา**

**ประจำปีการศึกษา 2560**



**โรงเรียนแก่นเท่าพัฒนศึกษา**

**สำนักงานเขตพื้นที่การศึกษาประถมศึกษาขอนแก่นเขต 1**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**